Fra sit fængsel i det nordlige Syrien har en tidligere dansk IS-kriger fortalt, at de i Raqqa fejrede, når terrorangreb ramte i Europa

Danske Syrienkrigere i Raqqa fejrede terrorangreb på Europæisk jord. Da en islamisk terrorist den 14. juli 2016 dræbte 84 mennesker med en lastbil i Nice, gik folk på gaden i Raqqa og istemte islamiske hymner (nasheeds red). Da dansk-bosniske Meza Hodzic skød to betjente og en civil på Christiania i København i august 2016, lykønskede danske islamister i Raqqa hinanden.

Dansk afhopper: Sådan var livet hos Islamisk Stat

Det fortæller en dansk Syrienkriger til Ekstra Bladet, som fuldstændig unikt har fået adgang til at lave et interview med manden i det fængsel i det nordlige Syrien, hvor han har været holdt fanget i snart 11 måneder af den kurdiske YPG-milits. Den 24-årige dansk-kurder er vokset op på den københavnske Vestegn, men tilsluttede sig islamisk stat i august 2015 og opholdt sig hos terrorbevægelsen, indtil sin flugt fra kalifatet i maj 2017.

Dansk-kurderen kæmpede i begyndelsen for islamisk stat og blev blandt andet såret i sin tid i en af kalifatets eliteenheder. Efter at være kommet tilbage fra sit sygeleje, arbejdede han som dronebygger for IS. I sine næsten to år som undersåt i Abu Bakr al Bagdhadis såkaldte kalifat, oplevede han, hvordan drab på uskyldige blev noget at glæde sig over.

- Hvert angreb der skete blev fejret af IS. Man smiler og siger Alhamdulillah( Al pris tilkommer kun Dig red), fortæller han Ekstra Bladets udsendte i et kontor i fængslet.

Sådan så det ud på Christiania efter episoden

Den 24-årige dansk-kurder fortsætter selv og kommer ind på, da Da dansk-bosniske Meza Hodzic skød to betjente og en civil på Christiania i København i august 2016. Den ene betjent blev ramt i hovedet og var længe i livsfare.

- På vej til Christiania så han politiet ved sådan et checkpoint, og så skød han en af dem i hovedet. Det fejrede man ikke sådan (som ved større terrorangreb, red.). Men så sagde vi til hinanden: 'Iskoldt'. Det er sådan, man siger fortæller han.

- Kan du huske, hvad der skete, da der var terrorangreb i Nice?

- Ja, det blev fejret. Folk gik på gaden. De hørte franske nasheeds (islamiske hymner red). De siger, vi kommer igen. Det var sådan folk gjorde. Selv sagde jeg også:'yes og iskoldt'. Jeg vil ikke lyve for dig. Det gjorde jeg.

Køb adgang til Ekstra Bladet+ så kan du læse hele historien om den danske IS-kriger her:

Dansker afslører vanviddet i IS: Henrettelser, selvmords-enheder og flugt